Бисквити с ябълково брашно ♥ apple flour cookies
### Чудни се получиха днешните **бисквити с ябълково брашно** - ароматни и хрупкави!


### Предвид факта, че съвдем случайно попаднах на ябълково брашно и не знаех в какво точно ще го вложа, резултатът направо ме изненада.


### Приготвянето е бързо и лесно, а тестото е доста приятно за работа. Та... запишете продуктите и опитайте!


### 


### **Необходими продукти:**


### *за 12-14 бр.  с диаметър 6 см*


### 40 г ябълково бряшно + допълнително за поръсване на плота


### 65 г сусамов тахан


### 50 г меко масло


### 100 г кокосова захар


### 1/4 ч.л. сол


### 1 яйце


### 1 ч.л. ванилов екстракт


### 175 г ръжено брашно


### [Бисквити с ябълково брашно](https://culinarywithme.com/wp-content/uploads/2018/06/eat-me-cookies_3_web.jpg)


### **Начин на приготвяне:**


### Загрейте фурната на 170С и застелете тава с хартия за печене.


### В малка купа смесете ябълковото брашно и тахана и разбъркайте добре.


### Смесете маслото, захарта и солта в купата на кухненски робот с приставка за тесто. Разбийте на средна скорост за 2-3 минути, до пухкавост.


### Добавете ябълково-тахановата смес и отново разбийте.


### Добавете яйцето и ваниловия екстракт и разбийте до пълното смесване на съставките.


### Финално добавете брашното, при непрекъснато разбиване до получаването на гладко тесто.


### Прехвърлете полученото тесто върху кухненски плот, поръсен с ябълково брашно и разточете до дебелина 2-3 мм.


### С помощта на чаша изрежете кръгове и прехвърлете в предварително подготвената тава. Ако желаете щампа, сега е моманта да я направите.


### Печете за 10 минути, след което охладете за 10 минути първо в тавата, а след това и изцяло върху решетка.


### Това е!


### Децата много харесаха дозата бисквити с ябълково брашно, особено с чаша мляко, така, както са на кадрите. ;)




---


### *Ако публикацията ви е харесала, споделете в социалните мрежи и не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*

